open-index/open-wikipedia-markdown huggingface dataset:
Žemuoginė avietė

**Žemuoginė avietė** (*Rubus illecebrosus*) – erškėtinių šeimos augalas.

Žemuoginė avietė kilusi iš Japonijos, bet paplito ir Europos šalyse, negausiai auginama įvairiose Kanados, JAV ir Pietų Amerikos vietovėse.
 
Žemuoginė avietė – dygliuotas, iki 1,5 m užaugantis plunksniškų lapų krūmas. Žiedai arba pavieniai, arba kraunami vienas greta kito po 2 – 3, jie turi po penkis 18 mm ilgio žiedlapius (ilgesnius negu giminingiausių rūšių). Uogos irgi kaip avietėms labai didelės, pailgos, raudonos, iki 2 cm ilgio, su 50 – 100 grūdelių. Skonis panašus į aviečių, bet ne tokios saldžios.

## Šaltiniai
Sfaksas

**Sfaksas** (, ) – miestas rytų Tunise (antras pagal dydį šalyje), Viduržemio jūros pakrantėje (prie Gabeso įlankos). Vilajeto centras. Svarbus prekybinis (išvežami fosforitai, žemės ūkio produkcija) ir žvejybinis jūrų uostas. Yra oro uostas, plentas į Tunisą, preina Tuniso–Gabeso geležinkelis. Maisto (aliejaus, žuvies perdirbimo), metalo apdirbimo, chemijos (fosfatų perdirbimas), tekstilės, odos ir avalynės pramonė. Amatai (kilimų, safjano gamyba). Veikia universitetas, archeologijos muziejus. Yra IX-XIX a. architektūros paminklų (Azuzeino, Sidi el Bahrio mečetės, Dar Dželuli rūmai, Bab ed Divano vartai, Chedi Šakero aikštė).

## Istorija
Sfaksas įkurtas 849 m., buvusio romėnų miesto *Thaenae* vietoje. 1148–1156 m. buvo valdomas siciliečių, vėliau užimtas ispanų. XVIII a. Sfaksas buvo viena svarbiausių osmanų piratų bazių. XIX a. miestas užkariautas prancūzų.

## Galerija

Image:Minaret de la mesquita de Sfax.jpg|Senas minaretas Sfakso medinoje
Image:Kasbah of Sfax.jpg|Medinos sienos
Image:Tunesien1983-55 hg.jpg|Miesto vartai
File:Sfaxcentre.jpg|Sfakso centras


## Sportas
* CS Sfaxien futbolo klubas
* Taïeb Mhiri stadionas

## Šaltiniai
Moncef Marzouki

**Moncef Marzouki** (, *al-Munṣif al-Marzūqī*, g. 1945 m. liepos 7 d.) – laikinas Tuniso prezidentas. Per savo karjerą jis buvo žmogaus teisių aktyvistas, gydytojas ir politikas.

## Išsilavinimas ir ankstyvoji veikla, susijusi su žmogaus teisėmis
Marzouki gimė Grombalijoje, Tunise. Jis studijavo medcinią Strasbūro Universitete Prancūzijoje. 1979 m. grįžęs į Tunisą, Marzouki įsteigė centrą medicinos bendruomenei Suse bei Afrikos tinklą smurto prieš vaikus prevencijai, taip pat prisijungė prie *Tuniso Lygos už Žmogaus Teises*. Jaunystėje Marzouki buvo nukeliavęs į Indiją, kad išstudijuotų Mohando Gandžio taikų pasipriešinimą.

## Žmogaus teisės/Politiko karjera
Kai 1991 m. vyriausybė žiauriai suvaržė *Islamistų Enahdų Judėjimą*, Marzouki stojo prieš Tuniso Prezidentą Ben Ali šaukdamas jam, kad laikytųsi įstatymo. 1993 m. Marzouki buvo vienas *Sąžinės Kalinių Gynybos Nacionalinio Komiteto* įkūrėjų, tačiau jis atsistatydino po to, kai Komitetas buvo užimtas vakstybės rėmėjų. Keletą kartų Marzouki buvo suimtas dėl neteisingų žinių propaganda bei bendradarbiavimo su uždraustomis Islamistų grupėmis. Vėliau jis įkūrė *Nacionalinį Laisvių Komitetą*. Marzouki tapo *Arabų Žmogaus Teisių Komisijos* prezidentu, o nuo 2011 m. sausio 17 d. tęsė kaip Vykdomosios Valdybos narys.

2001 m. jis įkūrė *Respublikos Kongresą*. Kongresas buvo uždraustas 2002 m., tačiau Marzouki persikėlė į Pancūziją ir tęsė darbą.

Dėl prezidento Zinas Al Abidinas Ben Ali išvykimo iš Tuniso ir Tuniso revoliucijos, Marzouki pranešę grįžtantis atgal į Tunisą ir kad nori bolotiruotis į prezidentus.

## Tuniso Respublikos Prezidentas
2012 m. gruodio 12 d. *Tuniso Steigiamasis Susirinkimas*, institucija, išrinkta vadovauti šaliai ir rašyti naująją konstituciją, išrinko Marzouki kaip laikiną Tuniso Respublikos Prezidentą (155 balsai už, 3 – prieš, 42 – tušti biuleteniai).

Gruodžio 14 d., praėjus vienai dienai po Marzouki įžengimo į sostą, jis paskyrė Hamadi Jebali iš *Islamistų Enahda Judėjimo* Ministru Pirmininku.

2021 m. lapkritį Moncefui Marzouki buvo išduotas tarptautinis arešto orderis dėl grėsmės valstybės saugumui.
Ariana

**Ariana** () – pakrantės miestas šiaurės rytų Tunise. Miestas yra Arianos vilajeto sostinė ir aštuntas pagal dydį miestas šalyje.
Badžos vilajetas

**Badžos vilajetas** () – vienas iš 24 vilajetų Tunise. Vilajetas yra šiaurės Tunise. Jame gyvena apie 303 200 gyventojų (2007 m.).

Miestai, esantys Badžos vilajete:
* **[[Badža]]**
* El Magula
* Gubelatas
* Testuras
Beža

**Beža** () – miestas ir savivaldybė Portugalijoje, Alentežo regione. Bežos senamiestis išsiskiria siauromis grįstomis gatvėmis.
 
Žemutinio Alentežo (*Baixo Alentejo*) sostinė Beža yra istorinės ir socialinės reikšmės miestas. Tai svarbus kviečių, alyvuogių ir kamštinių ąžuolų auginimo centras.

## Istorija
Miestas tapo regiono sostine valdant Julijui Cezariui − pagal sudarytą taiką su luzitanais jis jį pavadino *Pax Julia*. 711 m. atvykę maurai suteikė miestui dabartinį pavadinimą. Jie buvo išstumti 1162 m.
1808 m. prancūzų okupantai išžudė gyventojus ir apiplėšė miestą, čia nepavykusiam sukilimui vadovavo generolas Delgadas.

## Savivaldybė
Bežos savivaldybė užima 1147 km² plotą, 2011 m. gyveno 35 854 gyventojai. Be Bežos miesto kitos svarbesnės jos gyvenvietės: Berinželas, Kabesa Gorda, Penedo Gordas, Salvada, Nevešas.

## Šaltiniai

## Nuorodos
* Bežos nuotraukos
Ben Aruso vilajetas

**Ben Aruso vilajetas** () – vienas iš 24 Tuniso vilajetų, esantis Tuniso šiaurėje. Jam gyvena apie 542 700 gyventojų (2007 m.). Vilajeto sostinė – Ben Arusas.

Miestai, esantys vilajete:
* **[[Ben Arusas]]**
* Hamam-Lifas
* Radesas
* Ezahra
Susas

**Susas** (, ) – miestas šiaurės rytų Tunise, Viduržemio jūros pakrantėje (prie Hamameto įlankos). Vilajeto centras. Transporto mazgas: jūrų uostas, geležinkeliai ir plentai į Tunisą, Sfaksą, Kaseriną. Maisto (ypač alyvų aliejaus), metalo apdirbimo, mašinų surinkimo, tekstilės pramonė. Amatai (kilimų, odos dirbinių gamyba). Svarbus turistinis centras (netoli yra Port el Kantavio kurortas). Veikia universitetas, archeologijos, islamo meno muziejai.

## Paveldas

Suse išlikęs tradicinis Šiaurės Afrikos miestų įtvirtintas senamiestis – medina. Yra išlikusi tvirtovė (kasba), didžioji mečetė (IX a.), kartaginiečių katakombos, ribatas, gynybinės sienos ir miesto vartai, dengti turgūs *souk*, amatininkų dirbtuvės, gyvenamieji namai, kuriuos skiria painus gatvelių labirintas. Suso medina 1988 m. įtraukta į UNESCO pasaulio paveldo sąrašą.

## Istorija
XI a. pr. m. e. dabartinėje Suso vietoje finikiečiai įkūrė Hadrumetumą. Pūnų karų metu šis miestas buvo Romos sąjungininkas, per jį romėnų laivynas puldinėjo Kartaginą. 434 m. miestą užėmė vandalai ir pavadino **Hunerikopoliu**, bet 534 m. Justinianas miestą atkovojo ir pavadino savo vardu. VII a. miestą užkariavo arabai ir pavadino Susu. Ilgą laiką tai buvo svarbus karinis uostas.

## Galerija

Image:Sousse Ribat Aussicht.JPG|Miesto panorama
Image:Sousse Kasbah.JPG|Suso kasba
Image:Ribat Sousse.JPG|Ribatas
File:Tunisie Sousse Catacombes 2.JPG|Katakombos


## Sportas
* Étoile Sportive du Sahel futbolo klubas;
* Olimpinis stadionas ()

## Šaltiniai
Penkiolika šlovės minučių

**Penkiolika šlovės minučių** () – plačiai pagarsėjusi žinomo amerikiečių pop art menininko Andy Warhol frazė, paimta iš jo posakio „*Ateityje kiekvienas bus garsus penkiolikai minučių*“ ().

## Istorija

1968 m. vasario mėn. A. Warhol surengė savo pirmąją tarptautinę parodą Stokholmo *Moderna Museet* galerijoje. Parodos kataloge buvo įrašyta: „*In the future everybody will be world famous for fifteen minutes*“. Be abejonės, tai geriausiai žinoma šio menininko sentencija, galbūt vienintelė, kurią žino daugelis žmonių. Ilgainiui tai pradėjo erzinti patį A. Warhol, kuomet žurnalistų jis buvo apie tai vis klausiamas. 1979 m. jis dar kartą pakartojo šią frazę, patvirtinančią jog ji buvo teisinga – „mano šešiasdešimtųjų metų spėjimas pagaliau pasitvirtino: ateityje kiekvienas bus garsus penkiolikai minučių“.

Laikui bėgant, kuomet iškilo trumpalaikių žvaigždžių, televizijos realybės šou kultas, atsirado YouTube, ši pranašiška replika pilnai pateisino save – 15 minučių šlovė tapo vienu pagrindinių populiariosios kultūros konceptų. Trumpalaikė šlovė tapo milijonų siekiu, svajone, net pajuokos objektu. Ši septintojo dešimtmečio pranašystė tapo efektinga banalybe, bylojančia šlovės nepastovumą. Tuo tarpu šios 15 minučių prieš kelis dešimtmečius buvo gerokai brangesnės ir reikalavo kraštutinių priemonių, pavyzdžiui, pasikėsinti į prezidentą Kenedį ar nušauti patį Andy Warhol: beje, į sparnuotojo posakio autorių šovė nuolatinė jo studijos klientė Valerie Solanas. 

Ilgainiui šio posakio esmė buvo pašaipiai sukeista ir perfrazuota: „Ateityje penkiolika žmonių bus garsūs“, „Po penkiolikos minučių visi bus garsūs“ ir pan.

## Šaltiniai

## Nuorodos

* Frazių reikšmės
Matra (įmonė)

**Matra** (arba **Mécanique Aviation Traction**) – kompanija iš Prancūzijos, kuri specializavosi automobilių, motociklų, ginklų ir aeronautikos dalių gamyboje. 1994 m. įmonė buvo prijungta prie Lagardère Group grupės ir šiuo metu veikia šiuo vardu.

Matra įmonė sėkmingai dalyvavo Formulės 2 ir Formulės 3 čempionatuose septintame dešimtmetyje. 1967 m. Matra debiutavo su savo Formulės 1 komanda.

1968 m. Matra jau turėjo dvi Formulės 1 komandas, kurių viena komandų įskaitoje pelnė trečią vietą. Britas Jackie Stewart komandai pelnė 3 pergales ir vieną kartą užėmė antrą vietą.

Dar sėkmingesnis sezonas buvo 1969 m., kuomet su 6 pergalėmis ekipa tapo čempione, o J. Stewart – čempionu.

Iš komandos pasitraukus J. Stewart, ekipos rezultatai blogėjo, o po trejų metų, pasibaigus 1972 m. sezonui, Matra pasitraukė iš Formulės 1 lenktynių.

## Nuorodos
* Oficiali kompanijos svetainė
Bizertos vilajetas

**Bizertos vilajetas** () – šiauriausias iš 24 vilajetų Tunise. Jis siekia 3 685 km² plotą, o vilajete gyvena apie 256 200 žmonių (2007 m.). Administracinis centras – Bizerta. Jūroje esančios Galitų salos yra vilajeto dalis.

Miestai, esantys vilajete:
* **[[Bizerta]]**
* Ausja
* Gar Al Milhas
* Matūras
* Menzel Burgiba

## Administracinis skirstymas
Bizertos vilajetas suskirstytas į keturiolika delegacijų, o šios – į 102 sektorius (*imada*). Vilajeto delegacijos su savo gyventojų skaičiumi (2004 m.):

* Bizertos šiaurė, gyv. sk. 75 234
* Bizertos pietūs, gyv. sk. 45 227
* Džiumimas, gyv. sk. 35 213
* El Alia, g. skyv. 24 539
* Gar Ar Milhas, gyv. sk. 18 525
* Ghezala, gyv. sk. 27 799
* Matūras, gyv. sk. 47,562
* Menzel Burgviba, gyv. sk. 54 804
* Menzel Džemilas, gyv. sk. 39 691
* Ras Džebelas, gyv. sk. 51,240
* Sedženanas, gyv. sk. 42 156
* Tindža, gyv. sk. 19 444
* Utikva, gyv. sk. 18 266
* Zarzūna, gyv. sk. 24 428

## Šaltiniai
Gabeso vilajetas

**Gabeso vilajetas** () – vienas iš 24 Tuniso vilajetų. Jis yra pietryčių Tunise. Plotas siekia 7 175 km², o vilajete gyvena apie 651 500 žmonių. Administracinis centras – Gabesas.

## Geografija
Vilajetas yra Tuniso pietryčiuose šalia Gabeso įlankos, 376 km į pietus nuo šalies sostinės Tuniso.
Keletas miestelių ir miestų, esančių vilajete:
* **[[Gabesas]]**
* Matmata
* Šanini Nahalas

Gabeso vilajete vyrauja karštas Vidurežemio jūros klimatas. Čia galima pamatyti 5 skirtingus kraštovaizdžius: paplūdimį, kalnus, dykumą, mažą mišką bei oazę.

## Turizmas
Žymiausia ir labiausiai turistų lankoma vieta yra Matmata. Matmata yra vienas iš retų miestų pasaulyje, kuriame visa miesto struktūra yra originali. Gabesas žymus savo kalnais ir natūraliomis gamtos vietomis.
Gabesas

**Gabesas** (), taip pat *Kabesas*, *Gabsas*, antikoje *Takapė* – Gabeso vilajeto administracinis centras, Tuniso miestas. Jis yra įsikūręs šalia Gabeso įlankos. Gabese gyvena apie 116 tūkst. žmonių, miestas yra šeštas pagal gyventojų skaičių Tunise.

## Istorija
Strabonas nurodo *Takapę* kaip svarbų tranzitinių krovinių sandėlį Gabeso įlankoje (*Lesser Syrtis*). Plinijus pastebėjo, kad vanduo iš gausaus fontano *Takape* buvo paskirstytas žemdirbiams tokia sistema, kur kiekvienas galėjo naudoti vandenį tam tikrą laiko tarpą. Piutingerio žemėlapis vaizduoja *Takapę* tarp *Markomadeso* ir *[[Sabrata|Sabratos]]*.

* VII a. – musulmonų užkariavimas (Al’Fatah Al’Islami). Mohamedo kompanijonas Sidi Abou Loobaba Al’Ansarey įsikuria Gabese.
* 1881 m. – Gabesas prancūzų protektorate.
* 1940 m. – Po Prancūzijos sutriuškinimo mūšyje dėl Prancūzijos, Gabesą užima Vokietija.
* 1943 m. – Gabesą su Britanijos pagalba perima prancūzai. Perėmimo operacija padarė didelę žalą miesto infrastruktūrai.
* 1945 m. – Prasideda Gabeso atsatymas.
* 1956 m. – Tunisui tapus laisva šalimi nuo Prancūzijos, Gabesas tampa Tuniso miestu.

## Švietimas
Mieste yra Gabeso universitetas.

## Sportas
* AS Gabès futbolo klubas;
* Stade Gabèsien, sporto klubas, turintis futbolo ir krepšinio komandas;
* du Zrig stadionas, kuris talpina 15 tūkst. žiūrovų.

## Ekonomika
Gabesas yra vienas didžiausių pramonės centrų Tunise. Dauguma pramonės šakų yra susijusios su chemija, todėl miestas siūlo vieną didžiausių chemijos mokslinių laipsnių visoje Afrikoje (Gabeso Universitete).

Pagrindinės pramonės šakos:
* Cemento gamyba
* Cheminių produktų gamyba
* Plytų gamyklos
* Naftos refinavimo fabrikas

Greitai kylantis gamyklų skaičius gana stipriai teršia miestą bei Gabeso įlanką. Pastaruosiu metus vyriausybė kuri naujus projektus ir įstatymus, kurie sumažintų taršos kiekį.

## Transportas
Mieste yra Gabeso-Matmatos tarptautinis oro uostas.

### Geležinkelis
Gabese yra siauros geležinkleio (1 000 mm) atšakos nuo sostinės galutinė stotelė ir artimiausia geležinkelio linija prie Libijos sienos. Gabese taip pat yra vienas didžiausių uostų Tunise; jis dažniausiai naudojamas mineralinių medžiagų iš Gafsos pakrovimui.

### Keliai
Gabesas greitu metu turėtų būtį įjungtas į autostradą A4 (Tunisas – Ras Aždyras).

## Klimatas
Gabese vyrauja šiltas vasariškas Viduržemio jūros klimatas, kuriam būdingas karštas ir sausas sezonas bei vėsus ir sausas sezonas.

## Kultūra

### Pasaulio paveldo sąrašas
Miestas buvo įrašytas į UNESCO Pasaulio paveldo kandidatų sąrąšą kultūros kategorijoje 2008 m. gegužės 28 d..

## Turizmas
Gabesas žymus savo tradiciniais sukais Džarahe, savo paplūdimiu ir neįprasta pajūrio kurorto oaze. Geriausios paplūdimio vietos yra miesto pietuose (kelias į Džerbą). Geriausias yra *Lemawa*, arba *Lemaya*, paplūdimys. Per ateinančius metus vyriausybe planuoja čia pastatyti zoną turistams. Gabesas turi unikalią savybę visame pasaulyje: čia gali pamatyti kalnus, jūrą, oazę ir dykumą.

## Galerija

File:Entree du port.jpg|Du švyturiai prie įplaukimo į Gabeso uostą
File:Gabes Minaret.jpg|Gabeso minaretas
File:Boutique au souk.jpg|Tradicinis sukas


## Šaltiniai
Matra (reikšmės)

**Matra** gali reikšti:

* Matra – miestas Omane;
* Matra – gyvenvietė Korsikoje;
* Matra – prancūzų transporto priemonių ir ginkluotės gamykla;
* Matra – kalnai Vengrijoje;
* Matra – brahmi raštų šeimos raštuose naudojamas ženklas.
Džendubos vilajetas

**Džendubos vilajetas** () – vienas iš 24 Tuniso vilajetų. Jis yra Tuniso šiaurėje, vilajeto siena ribojasi su Alžyru. Džendubos vilajeto plotas siekia 3 102 km², o jame gyvena apie 420 tūkst. žmonių. Administracinis centras – Dženduba.

Miestai, esantys vilajete:
* **[[Dženduba]]**
* Ain Drahamas
* Tabarka
* Gardimau
Dženduba

**Dženduba** () – didžiulis šiaurės vakarų Tuniso miestas, Džendubos vilajeto administracinis centras. Miestas yra svarbi kelių susikirtimo vieta; kelių atšakos veda į Kefą, Tabarką, Ain Drahamą bei Badžą. Pagrindinė ekonominė šaka – žemdirbystė.
Visarga

**Visarga** ( – „iškvėpimas“) – garsinis fonas ir jį žymintis ženklas sanskrito fonologijoje. Visarga žymi žodžio pabaigoje susidarantį iškvėpimą. Sanskrite visarga dažniausiai būna žodžio pabaigoje – izoliuotose žodžių, besibaigiančių -s ir -r formose, taip pat prieš kai kurias kitas raides (išorinės sandhi taisyklės), nors gali pasitaikyti ir žodžio viduryje (pvz., žodyje *[[duhkha]]* दुःख).

Devanagari rašte visarga žymima dvitaškį primenančiu ženklu ः, o lotyniškoje perrašoje – ženklu ḥ.

Be sanskrito, visarga dar naudojama tamilų kalboje, kur vadinama *āytam* ir užrašoma trimis apskritimais ஃ (pvz., žodyje *idhu* இஃது). Mjanmų kalboje visarga vadinama *šai ga pauk* (ရှေ့ကပေါက်) ir panašiai kaip sanskrite žymima dvitaškiu ◌း.
Ligatūra (poligrafija)

**Ligatūra**, poligrafijoje – dviejų ar daugiau rašto ženklų sujungimas į vieną rašto ženklą. Paprastai ligatūrą sudaro ją sudarančių ženklų elementai, sujungti tarpusavyje.

Įvairūs gretimų ženklų sujungimai naudoti dar šumerų dantiraščiuose, ilgainiui iš įvairių jungtinių ženklų susidarė nepriklausomi ženklai. Lotyniškoje abėcėlėje ligatūros dažnai sudaromos stilistiniais tikslais, pavyzdžiui, sudarant junginį *fi* (žr. rašmenų sanglauda). Kitos lotyniškuose raidynuose pasitaikančios ligatūros, dabar žinomos kaip atskiri ženklai, yra raidė W (UU sąjunga), Æ (AE sąjunga), Œ (OE sąjunga), ß (SS sąjunga). Daugelį seniau egzistavusių ligatūrų palaipsniui pakeitė diakritiniai ženklai, pvz., nn – ñ, aa – å, ae – ä, oe – ö, ue – ü, cz – ç ir kt. Ženklas & irgi susidarė sujungus raides *et*, lotynų kalboje reiškiančias „ir“. Olandų digrafas IJ kartais irgi laikomas ligatūra.

Ligatūros ypač dažnos brahmi raštų šeimos raštų sistemose. Devanagari rašte visos priebalsės, jungdamosis tarpusavyje sudaro ligatūras, todėl jų bent teorinių variantų gali būti labai daug. Beveik visos ligatūros sudaromos sujungiant ženklų charakteringasias dalis, pvz., न + ख = न्ख, tačiau yra nemažai išimčių.

Kirilicoje taip pat yra keletas ligatūrų: raidė Ы (ery, y) susidarė iš raidžių Ь (er', minkštumo ženklas) ir І (i), Ю (ju) – iš raidės І ir digrafo Ѹ (uk), pastarasis savo ruožtu kilęs iš raidžių О (on) ir Ѵ (ižica). Senovėje buvo dar naudojamos ligatūros: Ѿ (ot) – Ѡ (omega) + T (tverdo), Ѥ (jotuota е) – І + Е (Є) (est'), Ꙗ (jotuota а) – І + А (az), Ѩ (jotuotas mažasis jusas) – І + Ѧ (mažasis jusas), Ѭ (jotuotas didysis jusas) – І + Ѫ (didysis jusas). Nuo XIX a. balkanų slavų kalbose naudojamos ligatūros Љ (lje) ir Њ (nje), esančios raidžių Л ir Н bei raidės Ь sąjunga.

Standartiniame arabų rašte ligatūrų nėra, tačiau ženklų formos kinta priklausomai nuo jų padėties žodyje. Tuo tarpu iš arabų rašto sudarytame urdu rašte ligatūrų gausu.

Ligatūromis gali būti laikomi ir kinų hieroglifai, kuriuose sukomponuojama daug paprastesnių ženklų.



Vaizdas:JanaSanskritSans ddhrya.svg|Devanagari ligatūra द्ध्र्य (*ddhrya*), kurioje sujungti 4 ženklai – द् + ध् + र् + य
Vaizdas:Old cyrillic yus big iotified.png|Kirilicos ligatūra Ѭ (*jotuotas didysis jusas*, І + Ѫ)
Vaizdas:Greek ligature mu-omega.svg|Viduramžių graikų abėcėlės ligatūra *miu-omega* (Μ + Ω)
Vaizdas:Armenian ligature.png|Armėnų abėcėlės ligatūra ﬖ (*vev-now*, վ + ն)
Vaizdas:Taw alaph.svg|Sirų abėcėlės ligatūra *taw-ʾālap̄* (ܐ + ܬ)
Vaizdas:23a-Lam-Alif.png|Arabų abėcėlės ligatūra ﻻ (*lām-ʾalif*, ﺍ + ﻝ)
Vaizdas:Chinese Character zhao1 cai2 jin4 bao3.png|Kinų hieroglifas *zhāo cái jìn bǎo*, sukomponuotas iš ženklų 招, 財, 進, 寶
Vaizdas:Gōryaku 003.svg|Japonų skiemeninės abėcėlės katakanos ligatūra *tomo* (ト + モ)
Vaizdas:B063ellst.png|Asirų dantiraščio ligatūra *KAxGUR<sub>7</sub>*
Ležės apskritis

**Ležės apskritis** () – viena iš 12 Albanijos apskričių. Apskritį sudaro Kurbinio, Ležės, Mirditės apygardos ir administracinis centras – Ležė.

Apskritis vakaruose turi Adrijos jūros kranto liniją. Šalies viduje ribojasi su apskritimis: Škoderio – šiaurėje, Kukesio – šiaurės rytuose, Diberio – pietryčiuose ir Duresio – pietuose.

## Administracinis suskirstymas

## Šaltiniai
Škoderio apskritis

**Škoderio apskritis** () – viena iš 12 Albanijos apskričių. Apskritį sudaro Malesia e Madės, Pukės, Škoderio apygardos ir administracinis centras – Škoderis.

Apskritis pietvakariuose turi mažą Adrijos jūros kranto liniją, o šiaurėje ribojasi su Juodkalnija. Šalies viduje ribojasi su apskritimis: Kukesio – rytuose ir Ležės – pietuose.

## Administracinis suskirstymas

## Šaltiniai
Šiaurės Ilinojaus universitetas

**Šiaurės Ilinojaus universitetas** () – viešasis tyrimų universitetas, esantis DeKalb mieste, apie 100 km. į vakarus nuo Čikagos ties I-88 greitkeliu.

## Istorija
Šiaurės Ilinojaus universitetas įsteigtas 1895 m.

## Struktūra
Lietuvos universitetai dalinami į fakultetus, kurie dalinami į katedras. JAV universitetai dalinami į koledžus, kurie, savo ruožtu, dalinami į departamentus.
Universitete yra septyni fakultetai (koledžai):
* Humanitarinių ir socialinių mokslų koledžas
* Inžinerijos ir inžinerinių technologijų koledžas
* Sveikatos bei socialinių paslaugų koledžas
* Švietimo koledžas
* Taikomųjų ir vaizduojamųjų menų koledžas
* Teisės koledžas
* Verslo koledžas

## Žmonės
Romualdas Kašuba, inžinierius mechanikas, daktaras, universiteto Inžinerijos fakulteto įkūrėjas . Jo garbei pavadinta viena iš universiteto auditorijų 

## Kiti universitetai
Be Šiaurės Ilinojaus universiteto Ilinojaus valstijoje veikia:
* Čikagos valstybinis universitetas (*Chicago State University*), **CSU**
* Čikagos universitetas (*University of Chicago*), **U of C**
* Ilinojaus universitetas, (*University of Illinois*), **U of I**
* Ilinojaus valstybinis universitetas (*Illinois State University*), **ISU**
* Pietų Ilinojaus universitetas (*Southern Illinois University*), susidedantis iš:
** Pietų Ilinojaus universitetas Karbondeile (*Southern Illinois University Carbondale*), **SIUC**
** Pietų Ilinojaus universitetas Edvardsvilyje (*Southern Illinois University Edwardsville*), **SIUE**
* Rytų Ilinojaus universitetas (*Eastern Illinois University*), **EIU**
* Šiaurės rytų Ilinojaus universitetas (Northeastern Illinois University), **NEIU**
* Vakarų Ilinojaus universitetas (*Western Illinois University*), **WIU**
* Valstybinis valstijos universitetas (*Governors State University*), **GSU**

## Šaltiniai
Virama

**Virama** () – brahmi rašto sistemose naudojamas diakritinis ženklas, kuriuo panaikinamas su priebalsiu einantis garsas [a]. Devanagari rašte virama žymima žemyn į dešine nukreiptu brūkšneliu po raidės ्, pvz., priebalsis क tariamas [ka], tačiau pridėjus viramą क् tariamas [k]. Sanskrite virama iš esmės naudojama tik žodžių pabaigoje, nes priebalsiai, einantys vienas po kito sudaro ligatūras. Be to, net jei žodis baigiasi priebalsiu, dažniausiai pagal sandhi taisykles jis susijungia su sekančiu žodžiu.

Dėl techninių apribojimų, dalis ligatūrų, pavyzdžiui, ṭṭha kompiuteriuose nėra atvaizduojamos, tuomet naudojamas variantas su virama ट्ठ.
The Factory

**The Factory** () – amerikiečių popmeno pradininko Endžio Varholo įkurta kūrybinė dirbtuvė Niujorke, veikusi 1962–1984 m. trijose vietose Manhatane bei Brodvėjuje. Šioje studijoje E. Varholas kūrė ir vystė savo meninius projektus, čia gimė jo vieni žinomiausių meno kūriniai, avangardistiniai filmai.

## Istorija

7-ame dešimtmetyje E. Varholo įkurtas Fabrikas buvo Niujorko undergroundo meno centras. Ir vėliau, menininkui dirbant kitose studijose, joms taip pat buvo prigiję *fabriko* vardai. Fabrikas buvo ta vieta, kur modeliai, šokėjai, aktoriai laisvai reiškė savo svajones ir iliuzijas. Tai buvo Niujorko bohemos užuovėja, garsėjusi triukšmingais vakarėliais, orgijomis. Grojo JAV roko grupė The Velvet Underground, dainavo vokiečių dainininkė ir modelis Nico, Varholo kolega fotografas, filmų kūrėjas Gerardas Malanga šoko projektoriumi eksponuojamų išdidintų nuotraukų bei filmų fone, suplaktame su psichodeliniais šviesos efektais.

Fabrike meno kūrinių gamyba buvo tapusi kolektyvine, E. Varholas turėjo būrį asistentų. Vieni – fotografavo, kiti – nuotraukas kėlė ant drobės. Paties E. Varholo dalyvavimas šiame procese apsiribojo tik vaizdų atranka ir sprendimu – juos dauginti ar didinti. Per dvejus metus E. Varholas su savo darbuotojais čia pagamino virš 2000 atvaizdų, sudariusių piešinių ir portretų serijas su kino ir muzikinio pasaulio žvaigždėmis, poparto menininkais, politiniais veikėjais, daiktais ir pan.

1968 m. liepos 3 d. nuolatinė studijos klientė Valerie Solanas (anksčiau vaidinusi viename jo filmų) pasitiko E. Varholą Fabriko lifte su revolveriu rankose ir iš arti į jį paleido kelis šūvius, sunkiai jį sužeisdama

Devintajme dešimtmetyje Fabrikas persiorganizavo į nedidelį, bet prabangų „Ofisą“, kur Endis įsteigė ir leido žurnalą „Inter/VIEW“, daugiausiai skirtą nepriklausomam kinui, interviu su ekrano ir muzikos žvaigždėmis.

## Nuorodos

* Menininkas, atradęs popAmeriką
Robert Indiana

**Robertas Indiana** (, *tikr. Robert Clark*; 1928 m. rugsėjo 13 d. Njukasle, Indianos valstijoje) – JAV menininkas, tapytojas, skulptorius, grafikas, poparto judėjimo dalyvis.

R. Indiana persikėlė į Niujorką 1954 m., kur prisijungė prie poparto menininkų. R. Indianos darbai dažniausiai pasižymi ryškiais ir paprastais vaizdiniais, ypač skaičiais ir trumpais žodžiais, pvz., „EAT“, „HUG“, „LOVE“. Jo aliuminio skulptūra, 2002 m. pastatyta Taivano Taipei 101 dangoraižio fojė, pavadinta „1-0“, joje panaudoti įvairiaspalviai skaičiai. Po Rugsėjo 11 d. atakos R. Indiana sukūrė seriją *Taikos paveikslų*, kurie buvo eksponuojami 2004 m. Niujorke.

## LOVE
Vienas žymiausių R. Indianos darbų yra žodis didžiosiomis raidėmis LOVE (*meilė*), patalpintas kvadrate, su pakreipta *O* raide. Pirmą kartą šis kūrinys pasirodė kaip kalėdinis atvirukas, sukurtas Niujorko Šiuolaikinio meno muziejui 1964 m. Šis vaizdas panaudotas išleidžiant 8 centų vertės JAV pašto ženklą 1973 m., pirmąjį iš „meilės ženklų“ serijos. Skulptūros su šiuo žodžiu pastatytos įvairiuose JAV ir pasaulio miestuose.


Vaizdas:Love02.jpg|*LOVE* skulptūra Ispanijoje 
Vaizdas:Ahava.jpg|*AHAVA* (*meilė* hebrajų k.) skulptūra Izraelyje
Vaizdas:3 sculpture.jpg| 3, skulptūra
Vaizdas:Vancouver Robert Indiana.jpg|*LOVE* Kanadoje


## Nuorodos
* Robertas Indiana
* LOVE skulptūra
2012 m. Korėjos Grand Prix

**2012 m. Korėjos Grand Prix** – 16-tos 2012 m. Formulės 1 sezono lenktynės, kurios vyko spalio 12-14 dienomis Tarptautinėje Korėjos trasoje. Tai bus trečiasis Korėjos GP.

Šiose lenktynėse buvo naudojama ilgesnė DRS zona, nei 2011 m.

Korėjos GP 10 starto vietų baudą už variklio pakeitimą gavo prancūzas Charles Pic.

Pirmose treniruotėse greičiausias buvo britas Lewis Hamilton, o antrose – vokietis Sebastian Vettel.

## Kvalifikacija

**Pastabos:**
* – Daniel Ricciardo gavo 5 starto vietų baudą už pavarų dėžės keitimą.
* – Charles Pic gavo 10 starto vietų baudą už išnaudotą maksimalų variklių skaičių sezono metu.
* – Narain Karthikeyan neparodė greitojo rato dėl stabdžių gedimo. Teisėjai jam leido startuoti.

## Lenktynės

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai
Anusvara

**Anusvara** ( – 'pogarsis') – brahmi raštų sistemose naudojamas ženklas, žymintis nazalizaciją. Įvairiose kalbose anusvara žymi skirtingus garsus.

Devanagari rašte anusvara žymima *bindu* ženklu – tašku virš raidės (pvz., मं). Transliteracijoje anusvara žymima ženklu *ṃ* (kartais dar *ṁ*). Sanskrite anusvara susidaro žodžiuose veikiant sandhi taisyklėms, pavyzdžiui, žodyje, besibaigiančiame -m, prieš kitą priebalsį, atsiras anusvara. Hindi kalboje anusvara žymi m raidę, einančią prieš savo eilės priebalsį (pvz., *sāṃp*), taip pat nosinį balsį (*anunāsika*), kuomet šis turi virš viršutinės dandos iškilusius elementus (pvz., हैं – *hãi*). Tačiau dažnai hindi kalboje anusvara naudojama lygiagrečiai su čandrabindu.

Anusvara taip pat naudojama žymėti nosinius garsus telugų, sinhalų, mjanmų, bengalų kalbose.
Vliorės apskritis

**Vliorės apskritis** () – viena iš 12 Albanijos apskričių. Apskritį sudaro Delvinės, Sarandės, Vliorės apygardos ir administracinis centras – Vliorė.

Apskrities pietiniai ir vakariniai kraštai yra Otranto sąsiaurio kranto linijos, kurios dalija Kerkyros salą. Taip pat apskritis formuoja dalį Albanijos rivjeros. Toli, pietryčiuose yra maža dalis sienos su Graikija. Gyventojų skaičių sudaro graikų mažumos. Šalies viduje apskritis ribojasi su apskritimis: Fierio – šiaurėje ir Girokasterio – rytuose.

## Administracinis suskirstymas

## Šaltiniai
Čandrabindu

**Čandrabindu** ( – „mėnulis-taškas“) – diakritinis ženklas, naudojamas dalyje brahmi šeimos raštų sistemų. Žymimas lankeliu su tašku virš raidės (ँ, pvz., हुँ – *hũ*). Hindi, bengalų, gudžaratų, orijų ir kt. kalbose čandrabindu ženklu žymimas nosinis balsis. Tiesa, balsiai, užrašomi su papildomais ženklais virš dandos, žymimi anusvara (pvz., हैं – *hãi*). Klasikiniame sanskrite čandrabindu atsiranda dėl sandhi taisyklių poveikio, tokiuose junginiuose kaip *ṃll*.

Lotyniškoje perrašoje iš hindi, čandrabindu žymimas tilde virš balsio, o perrašoje iš sanskrito – ženklais ṃ arba m su čandrabindu.
Michailas Margolinas

**Michailas Margolinas** (; g. 1906 m. sausio 25 d. (vasario 11 d.) – m. 1975 m.) – tarybinis sportinių šaunamųjų ginklų konstruktorius.

## Biografija
Michailas Margolinas gimė 1906 m. Kijeve. Netrukus Margolinų šeima persikraustė į Maskvą, o 1919 m. – į Kaukazo Juodosios jūros pakrantę.

Būdamas 15 m. Margolinas tapo ČON štabo Chostoje komendantu. Vėliau buvo paskirtas vadovauti būriui. 1924 m. balandį, būdamas 18 m., Margolinas buvo sužeistas į galvą, dėl ko apako. Po ligoninės buvo nusiųstas į Kijevą, į invalidų miestelį, o vėliau – į aklų masažistų kursus Charkove.

1926 m. Margolinas atvyko į aktyvistų kursus Maskvoje, ėmė dirbti mokomojo karinio kabineto prie komjaunimo rajono komiteto viršininku. Vėliau tapo Osoaviachimo šaunamųjų ginklų instruktoriumi, aktyviai propagavo karines technines sporto šakas.

Mechanizmų konstrukcijas Margolinas studijavo apčiuopomis. Domėjosi inžinerine kūryba, sukūrė originalų sportinio mažakalibrio savitaisio šautuvo pavyzdį, kurį aukštai įvertino specialistai. Bendraudamas su braižytojais ir darbininkais naudojo modelius ir maketus iš plastilino, vaško, medienos, metalo ir plastiko.

Nuo 1933 m. dirbo Osoaviachimo Centrinėse eksperimentinėse dirbtuvėse, kūrė automatinius ginklus. Sukūrė kelias mažakalibres sistemas: savitaisį ir vienšūvį treniruočių pistoletus, mokomąjį mažakalibrį Degtiariovo kulkosvaidžio variantą, tiro karabiną.

Nuo 1938 m. vadovavo vienam iš konstruktorių biurų Tuloje, pagal armijos specifikaciją sukūrė 9 mm savitaisį pistoletą TKB-205.
Pistoletas buvo bandomas DVRA Vyriausiosios artilerijos valdybos Centriniame šaulių ginklų ir minosvaidžių mokslinio tyrimo poligone 1940 m. Po bandymų buvo rekomenduota pistoletą tobulinti toliau, bet prasidėjus Antrajam pasauliniam karui projektas buvo nutrauktas.

Karo metu Margolinas dirbo užnugaryje, ūkinėse pareigose. Maskvos priešlėktuvinės gynybos sistemoje buvo objekto viršininkas.

1943 m. Margolinas buvo perkeltas į bandomąjį konstruktorių biurą prie Vyriausiosios artilerijos valdybos Arsenalo, kur jis kūrė naujus automatinius ginklus. Vienas žinomiausių jo sukurtų ginklų buvo sportinis Margolino pistoletas MC (), kurį 20 metų naudojo tarptautinėse šaudymo varžybose, o kaip mokomasis naudojamas iki šiol.

6-tą dešimtmetį Margolinas dirbo Valstybiniame istorijos muziejuje ir Milicijos mokslinio tyrimo institute ginklų konsultantu.

1955 m. ėmė vadovauti konstruktorių biurui prie DOSAAF šaulių mokslinio tyrimo stoties, kur dirbdamas sukūrė ir paleido į serijinę gamybą mokomąjį sportinį vienšūvį pistoletą „Zaria“ ir pneumatinį pistoletą MG-60 ().

Michailas Margolinas mirė 1975 m.

## Apdovanojimai
* medalis „Už Maskvos gynybą“.
* medalis „Už pergalę prieš Vokietiją“.
* Sidabrinis VLŪPP medalis (1960 m.).
* Nusipelnęs RTFSR išradėjas (1965 m.).

## Nuorodos

* Оружейные легенды. Марголин 
* Марголин Михаил Владимирович – „Записки конструктора“
* Имена, которые мы помним: Жар-птица Михаила Марголина
Igors Kozlovs

**Igors Kozlovs** (g. 1987 m. kovo 26 d.) – Latvijos futbolininkas,saugas.

## Karjera

Futbolą pradėjo žaisti septynerių metų. Kitados rungtyniavo Skonto FC vaikų komandose. Šešiolikos metų žaidė dublerių ekipoje. Vėliau buvo išnuomotas JFK Olimps komandai ir grįžo į Skonto FC. 2010 m. buvo išnuomotas FK Šiaulių komandai. 2013 m. atstovavo FK Ekranas, o 2014 m. – FK Spartaks Jūrmala. 2015–2016 m. priklausė FC Skonto. 2016 m. išnuomotas FK RFS. 2017 m. atstovavo FK RFS. 2018-2019	m. FK Liepāja, o 2019-2020 FK Jelgava.

## Rinktinės

Atstovavo įvairaus amžiaus Latvijos jaunimo rinktinėms.

## Pasiekimai
; Asmeniniai
* **Geriausias A lygos mėnesio žaidėjas**
:: 2012 m. birželis su FK Šiauliai

## Šaltiniai

## Nuorodos
* Transfermarkt
* worldfootball.net
* footballfacts
Slender: The Eight Pages

**Slender: The Eight Pages** – 2012 m. išleistas psichologinio siaubo žaidimas.

## Apžvalga
Žaidimo tikslas yra surinkti lapelius, kurie yra išmėtyti po visą mišką. Žaidimo veiksmas vyksta naktį, žaidėjas gali matyti tik pasišviesdamas žibintuvėliu su senkančia baterija. Kurį laiką žaidėjas gali bėgioti iki kol nepritrūksta kvapo. Miško glūdumoje yra įvairių objektų: pastatų, transporto priemonių, industrinės infrastruktūros. Visą tą laiką žaidėją seka *Slender Man* – pagrindinis žaidimo antagonistas. Kuo daugiau puslapių žaidėjas surenka, tuo intensyviau *Slender Man* jį persekioja. Žaidėjui nukreipus kamerą į *Slender Man* vaizdas persikreipia ir laiku nepabėgus – žaidimas pralaimimas.

## ''Slender Man''
*Slender Man* () yra populiarus urbanistinės legendos veikėjas. Jis buvo sukurtas Something Awful Forum’s metu vykusiam paranormalių fotografijų kūrimo konkurse. Vėliau veikėjas itin išpopuliarėjo internete.

*Slender Man* vaizduojamas kaip labai aukštas ir veido neturintis vyras su juodu arba pilku kostiumu, baltais marškiniais ir juodu arba raudonu kaklaraiščiu. Vietoj rankų jis turi čiuptuvus, kuriais pagal legendą jis grobdavo vaikus.

## Šaltiniai

## Nuorodos
* Oficiali svetainė
Margolino pistoletas

**Margolino pistoletas**, *MC* () – sportinis mažo kalibro savitaisis pistoletas, skirtas sportiniam šaudymui į apvalų taikinį iš 25 m nuotolio. Pasižymi neblogomis šaudymo savybėmis, pigumu, paprastumu, patvarumu.

Pistoletą sukūrė aklas konstruktorius Michailas Margolinas. Pistoleto pavadinime santrumpa MC reiškia  'CKIB modelis', kadangi pistoleto brėžinius ir dokumentaciją parengė CKIB SOO.. Pistoletą gamino Iževsko mašinų gamykla, nuo 1948 iki 1979 m..

Tarptautinėse šaudymo varžybose naudotas 1954–1974 m. Kaip mokomasis naudojamas iki šiol.

## Konstrukcija
Automatika grįsta laisvos spynos atatrankos principu. Smogiamasis nuleidžiamasis mechanizmas su atviru gaiduku. Nuleidžiamasis mechanizmas leidžia reguliuoti laisvą nuleistuko eigą (1–5 mm). Grąžinimo spyruoklė su stiebu po vamzdžiu. Vienaeilėje dėtuvėje telpa 10, 5 ar 6 šoviniai (kalibras .22 LR).

Mikrometrinis taikiklis reguliuojamas taikiklio plokštelę slankiojant horizontaliai, o kryptuką – vertikaliai. Tai leidžia pistoletą tiksliai prišaudyti..

Pistoleto komplekte gali būti žiotinis kompensatorius, papildomi svareliai balansuotei keisti, ortopediniai rankenos priedėliai.

## Variantai
Margolino pistoleto bazėje buvo sukurti:
* *MCM-K Margo* – kompaktinis pistoleto variantas, skirtas sportui ar savigynai. Šovinys .22 LR.
* *Drel* – pistoleto variantas, naudojantis 5,45×18 mm šovinius.
* MP-449 – eksportinis pistoleto variantas, naudojantis .25 ACP šovinius.


File:Pistolet MCM Margolin.jpg|Margolino pistoletas *MCM*
File:Baikalmcm1.png|Pistoletas *Baikal MCM*


## Nuorodos

* Пистолет Марголина МЦМ
Jonas Statkus (1904)

**Jonas Stacevičius-Statkus** (1904 m. vasario 10 d. Gakūnuose, Subačiaus valsčius, Panevėžio apskritis – 1941 m. Maskvos Butyrkų kalėjime) – Lietuvos saugumo tarnybos vadovas.

## Biografija
Studijavo teisės mokslus Prancūzijoje. Nuo 1925 m. iki 1928 m. dirbo Lietuvos pasienio policijoje. Nuo 1928 m. iki 1931 m. balandžio 2 d. vadovavo Vidaus reikalų ministerijos Kriminalinės policijos I (Politiniam) skyriui. Nuo 1931 m. balandžio 2 d. iki 1933 m. buvo Lietuvos Kriminalinės policijos valdybos direktorius, o nuo 1933 m. iki 1934 m. rugsėjo 1 d. Lietuvos Valstybės saugumo departamento direktorius. Vadovaudamas VSD, tęsė ankstesnių vadovų pradėtą bendradarbiavimą su Latvijos ir Estijos specialiosiomis tarnybomis. Buvo apdovanotas Estijos Erelio ordinu. 1934–1938 m. gyveno Paryžiuje. 1939–1940 m. Tautininkų sąjungos generalinis sekretorius.

1940 m. liepos 6 d. (kitais duomenimis – 1940 m. liepos 11 d.) drauge su Augustinu Povilaičiu ir gen. Kaziu Skuču rusų okupacinės valdžios suimtas, 1940 m. liepos 23 d. išvežtas į Maskvos Lubiankos kalėjimą, vėliau kalintas Butyrkų kalėjime. Sušaudytas 1941 m. Butyrkų kalėjime. Palaidojimo vieta nežinoma. Galima spėti, kad palaikai buvo užkasti Maskvos Butovo poligone, kur buvo užkasami sušaudytieji. 

Kitais duomenimis, po 1940 m. J. Statkus laikomas dingusiu  be žinios.

## Šaltiniai
Mirties bausmė drambliu

**Mirties bausmė drambliu** () – mirties bausmės būdas, buvęs įprastu Pietų ir Pietryčių Azijoje ir ypač – Indijoje. Buvo naudojami treniruoti Azijiniai drambliai, galėję užmušti pasmerktąjį iš karto arba ilgą laiką jį lėtai kankinti, pratęsiant aukos agoniją.

## Istorija

Šis mirties nuosprendžio vykdymo būdas kėlė siaubą karo belaisviams, bet tuo pačiu ir žadino keliautojų iš Europos pasibaisėjimą ir smalsumą – tai aprašyta tų laikų žurnaluose ir pasakojimuose apie gyvenimą Azijoje. Galiausiai ši praktika nustojo gyvuoti, kai Europos imperijos XVIII–XIX a. kolonizavo šį regioną. Mirties bausmė drambliu pirmiausia buvo būdinga Azijos šalims, tačiau buvo naudojama ir senovės Vakarų civilizacijų – Romoje ir Kartaginoje, dažniausiai susidoroti su maištaujančiais kareiviais.

## Nuorodos

* Mirties bausmė drambliu
IE verslo mokykla

**IE** – verslo mokykla, įkurta 1973 m. Madride, Ispanijoje. 

## Studijų programos

IE verslo mokykla siūlo šias verslo administravimo magistro studijų programas:

* verslo vadybos magistro ();
* verslo vadybos vadovams magistro ();
* nuotolinis verslo vadybos magistro ().

## Reputacija

Pagal „Financial Times“ 2012 metų reitingą IE verslo mokykla yra 1-a Europoje ir 8-a MBA programa pasaulyje.

## Šaltiniai
Liono įlanka

**Liono įlanka** () − įlanka Viduržemio jūroje, skalaujanti pietų Prancūzijos krantus.

## Geografija
Liono įlanka driekiasi apie 125 km, žiočių plotis 245 km. Įlankos dažniausias gylis siekia 50 m, ties žiotimis − iki 1 km. Įlankos krantai šiaurės rytinėje dalyje aukšti ir statūs, kitur − žemi. Didžiausia įtekanti upė − Rona. Didžiausi miestai − Marselis ir Tulonas.

## Šaltiniai
Medžerda

**Medžerda** (, taip pat vadinama *Wadi Majardah, Wadi Mejerha, Oued Majardah* ir *Bagradas*) – upė Alžyre ir Tunise. Jos ilgis yra 460 km. Tai ilgiausia Tuniso upė. Jos ištakos yra Atlaso kalnuose, šiaurės rytų Alžyre. Medžerda teka į rytus link Tuniso ir Tuniso įlankoje įteka į Viduržemio jūrą. Medžerda yra svarbus Tuniso vandens atsargų šaltinis, kurį naudoja greta gyvenantys žmonės. Taip pat vanduo naudojamas žemės ūkyje laukams drėkinti.

Senovėje prie upės gyveno daug įvairių tautų: berberai, finikiečiai, vandalai, romėnai, arabai ir turkai. Prie Medžerdos buvo įkurti tokie miestai kaip Kartagina, Utika ir Tunisas.

Tuniso įlanka atsirado dėl poledyninės transgresijos prieš 6000 metų. Nuo to laiko Medžerda užpildė pietinę įlankos dalį nuosėdomis. Ghar el Melh lagūna yra paskutinė buvusios įlankos liekana. 1973 m. per paskutinį didelį potvynį upės tėkmė vėl pasikeitė ir dabar ji teka kanalu, kuris buvo iškastas potvynio pertekliniui vandeniui nutekėti.
Metida

**Metida** –  intelektinės nuosavybės teisininkų kontora.

## Istorija
1991 m. Rita Laurinavičiūtė, Violeta Sutkienė ir Reda Žabolienė įsteigė patentų ir prekių ženklų agentūrą „Metida”. Tais pačiais metais įsteigtas ir Valstybinis patentų biuras. Jam paskelbus egzaminą patentinio patikėtinio licencijai įgyti, Rita Laurinavičiūtė ir Reda Žabolienė jį išlaikė vienos pirmųjų ir gavo teisę verstis patentinio patikėtinio praktika.

2005 m. įkurta kontora perėmė agentūros patirtį.

### Steigėjos
Reda Žabolienė – vadovaujanti partnerė, advokatė, Lietuvos ir Europos patentinė patikėtinė. Nuo 1991 m. dirba su intelektine nuosavybe.

Violeta Sutkienė – „Metidos“ prekių ženklų ir dizaino konsultantė.

## Veikla
Teikia intelektinės nuosavybės paslaugas: registruoja ir saugo prekių ženklus, dizainus ir išradimus.

ES intelektinės nuosavybės tarnybos duomenimis, viena iš pirmaujančių intelektinės nuosavybės teisės kontorų Lietuvoje ir Europoje pagal ES pateikiamų prekių ženklų ir dizainų skaičių.

Padeda registruoti ir ginti teises į įvairius intelektinės nuosavybės objektus bei atstovauja klientų interesams teisiniuose ginčuose. Veikia kovos su produktų piratavimu ir klastojimu srityje.

Dirba su tokiais prekių ženklais kaip „Aston Martin”, „Porsche”, „Armani”, „Gucci” ir kt.

Užsiima švietėjiška bei visuomenine veikla: darbuotojai skaito pranešimus viešuose seminaruose, komerciniuose seminaruose, rengia straipsnius Lietuvos dienraščiams ir jų internetinėms svetainėms, yra parengę straipsnių tarptautiniam teisiniam leidiniui, bendradarbiauja su ELSA.

## Veiklos sritys
* Intelektinės nuosavybės teisė
* Prekės ženklas
* Dizainas
* Patentas
* Sutartys
* Autorių teisės bei gretutinės teisės
* Ginčai dėl prekių ženklų, dizainų, išradimų ir autorių teisių

## Narystė

* 1992 m. „Metida” tapo Tarptautinės intelektinės nuosavybės apsaugos asociacijos nare (AIPPI);
* 1993 m. Reda Žabolienė buvo priimta į Lietuvos patentinių patikėtinių asociaciją;
* 1994 m. „Metida” įstojo į Tarptautinės prekių ženklų asociacijos narių gretas (INTA );
* 1995 m. Reda Žabolienė pradėjo dalyvauti Pasaulinės intelektinės nuosavybės privačios praktikos patikėtinių organizacijos veikloje (FICPI);
* 2004 m. Reda Žabolienė įstojo į Europos Bendrijos prekių ženklų asociaciją (ECTA);
* 2004 m. Reda Žabolienė tapo Europos patentine patikėtine ir profesionalių atstovų instituto Europos patentų žinybos (EPI ) nare;
* 2008 m. Inga Lukauskienė ir Birutė Dauderienė buvo priimtos į Lietuvos patentinių patikėtinių asociaciją;
* 2011 m. „Metida” įsitraukė į Lietuvos verslo konfederacijos (ICC Lietuva) narių veiklą.

## Išnašos
Musth

**Musth** (, 'apnuodytas') – periodiškai vykstantis kasmetinis dramblių fiziologinis reiškinys, susijęs su trumpapalaikiu elgesio pakitimu, kartu su dideliu reprodukcinių hormonų padidėjimu organizme. Musth metu atsivėrusios kvapiosios  odos liaukos, kurių išskyros skleidžia stiprų kvapą, vaidina didelį vaidmenį ryšiams tarp dramblių palaikyti, ypač per rują. Šiomis išskyromis ženklinamos teritorijos, atbaidomi priešai. Dramblių kvapiosios liaukos išsidėstę galvos paviršiuje, ties smilkiniais. Iš įvairiausių cheminių medžiagų sudaryti kvapai, kuriuos skleidžia smilkiniuose esančios liaukos, palaiko tvarką dramblių bendruomenėse.

## Fiziologija

Dramblių musth laikotarpis dažniausiai siejamas su ruja, poravimosi sezonu. Tačiau musth dažniausiai vyksta šaltuoju sezonu, todėl nebūtinai sutampa su patelių poravimosi poreikiu. Šiuo laikotarpiu sveiko suaugusio dramblio organizme žymiai padaugėja testosterono. Tada gyvuliai darosi agresyvūs ir nenuspėjamai elgiasi tiek su kitais patinais, tiek su žmonėmis. Įnirtę prijaukinti drambliai gali užmušti savo gyvenimo palydovus – varovus. Musth vidutiniškai trunka nuo vieno iki dviejų mėnesių, apima dramblių amžiaus grupę nuo 21 iki 80 metų. Jos metu skleidžiamas ypatingas kvapas, ypač aitrus sustiprėjusios agresijos ir lytinio aktyvumo metu. Būtent šis kvapas labiausiai traukia pateles. Tuo tarpu jauni socialiai nesubrendę patinai skleidžia saldų aromatą, kuris išduoda nesubrendusį dramblį, vyresniems signalizuojantį, kad jis dar per jaunas su jais varžytis dėl patelių, todėl išvengia konfliktų su suaugusiais. Vyresni rujojantys patinai skleidžia dvoką, kuris atbaido jaunus patinus - visa tai užtikrina tvarką patinų draugijoje. 

## Šaltiniai

## Nuorodos

* Musth fiziologija
* Dramblių liaukų išskyrų kvapai
Heninė lavsonija

**Heninė lavsonija** (*Lawsonia inermis*) – raudoklinių (*Lythraceae*) šeimos žiedinis augalas. Natūraliai auga Pietų Azijoje, tropinėje Afrikoje, Malajų salyne, auginama Šiaurės Afrikoje, Artimuosiuose Rytuose ir kitur.

Tai aukštas krūmas ar nedidelis medis, užaugantis iki 2,7 m aukščio. Lapai priešiniai, paprastieji, be plaukelių, 1,5–5,0 cm ilgio ir 0,5–2 cm pločio. Žiedai susitelkę į žiedynus stiebų viršūnėse, žiedai turi po 4 baltus taurėlapius. Vaisius – 4-8 mm skersmens kapsulė su 32-49 sėklomis.

Heninė lavsonija nuo pat ankstyvos senovės (bronzos amžiaus) naudojama kaip dažinis augalas. Iš sutrintos džiovintų lapų pudros gaunamas dažas, vadinamas **chna** (). Šie dažai naudojami audinių, paviršių dažymui, dažų tapybai gamybai, tačiau plačiausiai naudojami kūno tapybai. Chna dažais dažomi plaukai, nagai, ant odos kuriami meniški piešiniai ir simboliai. Natūrali chna spalva yra ruda, tačiau dažnai gaminama juoda chna, pridedant dažomųjų elementų. Kūno dažymas chna raštais paplitęs įvairiose Rytų kultūrose – Indijoje, Arabų kraštuose, Irane, Izraelyje. Dar senovės Mesopotamijoje moterys puošdavosi chna piešiniais. Dabar tikima, kad chna piešiniai suteikia palaiminimą (*[[barakah]]*), laimę, jaunystę. Indų kultūroje kūno tapyba chna dažnais vadinama mehndi.


Image:Lawsonia inermis Ypey36.jpg|Požymiai
Image:Lawsonia inermis flower.jpg|Žiedynas
Image:Henna Istanbul.jpg|Chna dažai
Image:Mehndi1.JPG|Mehndi
Emily Blunt

**Emily Olivia Laura Blunt** (g. 1983 m. vasario 23 d.) – anglų aktorė, geriausiai žinoma dėl vaidmenų tokiuose filmuose kaip „Ir velnias dėvi Prada“ (2006 m.), „Viktorija. Jaunoji karalienė“ (2009 m.).

2007 m. pelnė Auksinio gaublio apdovanojimą už geriausią antro plano aktorės vaidmenį BBC televizijos draminiame seriale „Gideon's Daughter“.

## Biografija
Gimė pietvakarių Londone. Emily buvo antras vaikas iš keturių vieno žinomiausių JK advokato Oliverio Saimono Piterio Blanto ir mokytojos Džoanos šeimoje. Nuo 1999 m. dvejus metus lankė privatų *Hurtwood House* koledžą, kur mokėsi dramos ir dainavimo meno. Dar būdama studente, 2000 m. Edinburgo teatre atliko debiutinį vaidmenį Paul Sellar parašytame miuzikle „Bliss“.

Nuo 2000 m. pasirašiusi sutartį su Kenneth Mcreddie, ji suvaidino tokiuose serialuose kaip „Henris VIII“ ir „Imperija“.

## Asmeninis gyvenimas
Trejus metus draugavo su kanadiečių dainininku Michael Bublé. Jiedu susipažino 2005 m. australų „Logie“ televizijos apdovanojimų užkulisiuose Melburne. Iki 2008 m. kartu gyveno Vankuveryje, Kanadoje. Nuo 2008 m. lapkričio mėn. ėmė susitikinėti su amerikiečių aktoriumi John Krasinski, už kurio ištekėjo 2010 m. Italijos Komo mieste.

Nuo vaikystės (maždaug nuo 7 iki 14 metų) ją kamavo mikčiojimas, kurį įveikti jai padėjo aktorystės mokytoja. Jai taip pat buvo diagnozuotas obsesinis-kompulsinis sutrikimas.

## Filmografija

## Išnašos

## Nuorodos

* 
* Emily Blunt svetainėje Yahoo Movies
Tuniso ežeras

**Tuniso ežeras** () − natūraliai susiformavusi lagūna tarp Tuniso miesto ir Tuniso įlankos.

Ežero plotas yra 37 km², ilgis − 10 km, o plotis − 5 km.

Romos imperijos laikais ežere buvo supilta damba, perskyrusi ežerą į dvi dalis. Dabartiniais laikais damba naudojama kaip automobilių ir traukinių kelias, jungiantis La Guleto uostą ir pakrantės miestus Sidį Bou Saidą bei La Marsą. Šiaurinėje ežero dalyje yra Čiklio sala, kadaise buvusi ispanų tvirtove, o 1993 m. paskelbta gamtos draustiniu. Rytiniame ežero krante yra seniau didelis ir galingas Kartaginos miestas. Pietinėje ežero dalyje pastatytas didelis turizmo centras.